Predkladacia správa

	Listom zo dňa 3. júla 2001, ktorý bol zaslaný podpredsedovi vlády Slovenskej republiky pre ekonomiku Ivanovi Miklošovi, vyjadril splnomocnenec vlády SR pre reformu verejnej správy svoj nesúhlas s rozhodnutím NR SR a rozhodol sa ukončiť svoje pôsobenie vo funkcii splnomocnenca. Zároveň požiadal podpredsedu vlády, aby v súlade s článkom 3 štatútu splnomocnenca vlády Slovenskej republiky pre reformu verejnej správy, predložil vláde Slovenskej republiky návrh na svoje odvolanie.

	Schválením zákonov o samospráve vyšších územných celkov a o voľbách do orgánov vyšších územných celkov Národnou radou Slovenskej republiky  dňa 4. júla 2001, bola zásadným spôsobom zmenená koncepcia decentralizácie verejnej správy, ktorej vypracovanie riadil a na ktorej obsahu sa podieľal splnomocnenec vlády Slovenskej republiky pre reformu verejnej správy Ing. Viktor Nižňanský, na základe bodu D.16 uznesenia vlády Slovenskej republiky číslo 695/1999. Ing. Viktor Nižňanský bol do tejto funkcie vymenovaný uznesením vlády Slovenskej republiky č. 98/1999, zo dňa 3. februára 1999.

	Na základe uvedeného, podpredseda vlády Slovenskej republiky pre ekonomiku Ivan Mikloš predkladá návrh uznesenia, v ktorom navrhuje vláde Slovenskej republiky odvolanie Ing. Viktora Nižňanského z funkcie splnomocnenca vlády Slovenskej republiky pre reformu verejnej správy.